Fyrirtækið var stofnað árið 2006 en tónlistin byrjaði að streyma tveimur árum síðar . Svíinn Daniel Ek er stofnandi og forstjóri auðæfi hans eru metin á tvo milljarða dollara . 248 milljón manns nota forritið og áskrifendur eru 113 milljónir . Starfsmenn eru um 3700 og höfuðstöðvar eru í New York . Tónlistarfólk hefur gagnrýnt harðlega hversu lítið fyrirtækið greiðir fyrir spilunina . Einn af kostunum við sænska tónlistarþjónustueinvaldinn Spotify er árviss sundurliðun á hlustun ársins sem birtist í desember . Reyndar er hún ekki mjög ítarleg og upplýsingarnar , um okkur sem greinilega er safnað og haldið til haga , mætti vera skilað aftur til hlustenda mun nákvæmar . Þar sem við erum víst að klára síðasta ár áratugarins , þó að örugglega sé einhver til í rífast við mig um það , þá fylgja upplýsingar um hlustun áratugarins . Ekki nákvæmari en það þó að ég fékk einungis að vita hvaða tónlistarmann ég hlustaði mest á frá því að ég skráði mig til leiks árið 2013 . Kaliforníski taktsmiðurinn og seiðmaðurinn Flying Lotus var það . Einnig var rifjað upp hvaða tónlistafólk ég hlustaði mest á á hverju ári og hvaða lag var mest spilað á hverju ári . Þetta mun vera stórmál samkvæmt félögum mínum hjá Spotify . Skjáskot Öllu er pakkað saman í gagnvirkt fínirí . Og já , einvaldurinn komst að því að hlustunin sveiflaðist með árstíðunum . Í vor voru Flying Lotus , Scott Walker og Talk Talk í eyrunum á mér á meðan David Byrne , Brian Eno , James Blake sáu um veturinn . Mjög fyrirsjáanleg slagsíða er í minni hlustun enda kom það lítið á óvart að samkvæmt einhverju óskilgreindu línuriti sem fylgdi skýrslu Svíanna um mig , þá er art-pop ráðandi í minni hlustun . Það getur verið gagnlegt að flokka . Skjáskot Algórythminn fær það út að ég hafi „ uppgötvað “ 609 listamenn á árinu en ég hafi sérstaklega tengt við A Tribe Called Quest og að ég hafi „ kannað “ 48 lög og hlustað á 7 plötur með sveitinni . Alls tólf klukkustundir í hlustun á rappgoðsagnirnar . Það er nokkuð ljóst að Svíarnir voru ekki að fylgjast með þegar ég var í skífuráði Bústaða á seinustu öld . Já , mjög heppin . Fyrirtækið er gjarnan metið á meira en 20 milljarða dollara . Skjáskot Reyndar erum við Spotify , sem er skráð á hlutabréfamarkað , nokkuð náin því samkvæmt gagnasafni fyrirtækisins höfum við eytt heilum sextán vikum saman . 161.388 mínútur þar sem strákarnir á skrifstofunni í New York hafa skráð nokkuð samviskusamlega niður hvort ég sveiflist á milli þess að vera art-poppari , indí-rokkari eða bara elektró-haus . Ekki skilja þetta þannig að ég hafi eitthvað á móti Spotify . Auðvitað elska ég að geta hlustað á nánast hvaða tónlist sem mér dettur í hug fyrir þrettán hundruð kall á mánuði . Öll fjölskyldan meira að segja . Nú verður líka samviskulega skráð niður hvað átta ára gamall sonur minn hlustar á þar til að hann hrekkur upp af sem verður vonandi ekki fyrr en á 22. öldinni . Hvað verða það margar mínútur af sænskum gæðastundum ? Það eru mikil lífsgæði að geta nálgast nánast hvaða tónlist sem er án fyrirhafnar . Skjáskot Þar sem ég hef sjálfur gefið út tónlist veit ég vel hvernig upplýsingarnar sem tónlistarfólk og útgáfur fá frá Spotify líta út . Þær eru ansi nákvæmar . Mánaðarleg greining á kyni , búsetu og aldri hlustenda er send frá fyrirtækinu en tölurnar uppfærast líka daglega . Markaðsdeildir hjá útgáfunum geta þannig krufið tölurnar og séð hvað virkar og hvað ekki . Það hefur svo sem alltaf verið hægt en það er ekki laust við að nákvæmnin og skilvirknin í þessu öllu saman sé ógnvekjandi . Gamlir art-popphundar geta kannski andað rólega með að skapa sinn tónlistarsmekk sjálfir en hvað um börnin … ? Annars hefur verið gefið út heilmikið af góðri tónlist á árinu og hér er lagalisti í boði einvaldsins þar sem eitthvað af því góðgæti sem kom út á árinu er að finna .